cyanic-selkie/wikianc huggingface dataset:
กีวี (พืช)
กีวี ภาษาจีนเรียกหมีโหวเถา เป็นพืชที่มีถิ่นกำเนิดในประเทศจีน บริเวณลุ่มแม่น้ำแยงซีเกียง ต่อมาเริ่มเป็นที่แพร่หลายออกนอกประเทศจีน ต่อมา มีผู้นำไปปลูกที่นิวซีแลนด์เมื่อ พ.ศ. 2449 และได้ปรับปรุงพันธุ์จนได้กีวีที่รสดีมากขึ้น จนกลายเป็นผู้ส่งออกกีวีรายใหญ่ที่สุด นอกจากนั้น นิวซีแลนด์ยังเปลี่ยนชื่อเรียกผลไม้ชนิดนี้จาก Chinese gooseberry เป็นกีวี ตามชื่อของนกกีวีที่เป็นสัญลักษณ์ของประเทศ Jack Turner เป็นคนที่เริ่มเรียกว่า "kiwifruit" เมื่อราว พ.ศ. 2505 ในประเทศไทยนำกีวีเข้ามาปลูกที่ดอยอ่างขาง และดอยขุนวาง จังหวัดเชียงใหม่
กีวีเป็นไม้เลื้อย กิ่งและใบมีขนปกคลุม สีน้ำตาลแดง ใบเดี่ยว ดอกแยกเพศและแยกต้นกัน ดอกสีขาว ผลรีรูปไข่ มีขนเล็กๆปกคลุมทั่วผล เนื้อสีเขียว บางพันธุ์เนื้อสีเหลือง ชุ่มน้ำ รสเปรี้ยวอมหวาน เป็นผลไม้ที่เก็บไว้ได้นาน แต่มีความไวต่อเอทิลีน ถ้าเก็บกีวีดิบไว้ใกล้กับผลไม้ที่ปล่อยเอทิลีน เช่น กล้วย แอปเปิล จะสุกเร็วมาก ถ้าเก็บอย่างเหมาะสม จะเก็บได้นานถึงสองสัปดาห์
การใช้ประโยชน์
กีวีกินได้ทั้งเป็นผลไม้สด และแปรรูปเช่น แช่แข็ง ผลไม้กระป๋อง กวน ตากแห้ง น้ำผลไม้และไวน์ ใช้แต่งหน้าเค้กและสลัด
กีฬากระโดดน้ำในซีเกมส์ 2015
กีฬากระโดดน้ำในซีเกมส์ 2015 จัดขึ้นที่ศูนย์กีฬาทางน้ำโอซีบีซี, ประเทศสิงคโปร์ ระหว่างวันที่ 6–9 มิถุนายน พ.ศ. 2558 (ค.ศ. 2015)
รายชื่อหน่วยงานวางระเบียบทางภาษา
นี่คือรายชื่อหน่วยงานวางระเบียบทางภาษาให้เป็นมาตรฐาน ซึ่งมักเรียกว่า บัณฑิตยสถานทางภาษา หน่วยงานเหล่านี้จะกำกับดูแลด้านไวยากรณ์ การออกเสียง ความหมายของคำ และเกียรติภูมิของภาษาที่รับผิดชอบ และอาจรวมไปถึงการปรับเปลี่ยนหรือการรักษาวิธีการสะกดคำ และส่งเสริมให้ผู้ใช้ภาษาใช้ภาษานั้น ๆ อย่างถูกต้อง หน่วยงานที่รับผิดชอบอาจเป็นหน่วยงานเอกชน แต่ในหลายรัฐหรือประเทศก็เป็นหน่วยงานของรัฐหรือเป็นหน่วยงานที่รัฐนั้น ๆ ให้การรับรอง บางภาษาอาจมีหน่วยงานวางระเบียบมากกว่าหนึ่งหน่วยงาน โดยตั้งอยู่ในหลายประเทศหรือได้รับอิทธิพลจากปัจจัยทางการเมือง
กีฬากระโดดน้ำในซีเกมส์ 2015
ประเทศที่เข้าร่วมการแข่งขัน
จากนักกีฬาทั้งหมด 46 คนจาก 7 ชาติสมาชิกที่เข้าร่วมการแข่งขันกีฬากระโดดน้ำในซีเกมส์ 2015:
รายชื่อหน่วยงานวางระเบียบทางภาษา
ภาษาสากลหลายภาษามีหน่วยงานวางระเบียบมากกว่าหนึ่งหน่วยงาน อย่างไรก็ตาม ระดับการควบคุมจากบัณฑิตยสถานเหล่านี้ไม่ได้ทำให้ภาษาธรรมชาติกลายเป็นภาษาธรรมชาติที่ถูกควบคุมอย่าง "ภาษาอังกฤษอย่างง่าย" ประเภทต่าง ๆ หรือนิวสปีกที่จอร์จ ออร์เวลล์ สมมุติขึ้น
กีฬากระโดดน้ำในซีเกมส์ 2015
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
ประเทศนามิเบีย
นามิเบีย (Namibia) หรือชื่อทางการคือ สาธารณรัฐนามิเบีย (Republic of Namibia) เป็นประเทศในแอฟริกาใต้ (ภูมิภาค) ริมฝั่งมหาสมุทรแอตแลนติก มีพรมแดนติดด้านเหนือกับประเทศแองโกลา และแซมเบีย ด้านตะวันออกเฉียงเหนือติดกับซิมบับเว ทางตะวันออกติดกับบอตสวานา และทางใต้ติดกับประเทศแอฟริกาใต้ นามิเนียได้รับเอกราชคืนจากประเทศแอฟริกาใต้เมื่อ พ.ศ. 2533 มีเมืองหลวงชื่อวินด์ฮุก
ภูมิศาสตร์
เนื่องจากมีสภาพเป็นทะเลทรายจึงทำให้อากาศแห้งแล้ง
ภูมิประเทศ
ประกอบไปด้วยพื้นที่สูงและทะเลทราย
ภูมิอากาศ
แห้งแล้ง และกึ่งแห้งแล้ง
เขตการปกครอง
ประเทศนามิเบียแบ่งเขตการปกครองออกเป็น 13 แคว้น (Region) ได้แก่
นโยบายประเทศ
ความสัมพันธ์ระหว่างประเทศนั้นมีความใกล้ชิดมากกับแอฟริกาใต้ แต่มีปัญหาทางด้านพรมแดนกับบอตสวานา และ แองโกลา
ความสัมพันธ์กับแองโกลา
นับแต่ปี 2536 ความสัมพันธ์กับประเทศแองโกลาไม่สู้จะราบรื่นนัก เนื่องจากในปี พ.ศ. 2536 กลุ่ม UNITA กล่าวหาว่ากองกำลังของนามิเบียข้ามไปยังชายแดนภาคใต้ของแองโกลาเพื่อช่วยรัฐบาลแองโกลาต่อสู้กับ UNITA แต่นามิเบียปฏิเสธ และต่อมาในปี พ.ศ. 2537 นามิเบียก็ได้ปิดพรมแดนส่วนที่ติดกับแองโกลา หลังจากที่เกิดการต่อสู้ในบริเวณนั้น และชาวนามิเบียถูกฆ่าตาย ต่อมาในปี พ.ศ. 2539 ทั้งสองฝ่ายตกลงกันที่จะเพิ่มมาตรการรักษาความปลอดภัยบริเวณชายแดน
ความสัมพันธ์กับบอตสวานา
ความสัมพันธ์กับบอตสวานาดำเนินมาด้วยดี จนกระทั่งในต้นปี พ.ศ. 2539 มีข้อขัดแย้งกันเรื่องการปักปันเขตแดนบริเวณแม่น้ำโชเบ
ความสัมพันธ์กับแอฟริกาใต้
ความสัมพันธ์กับแอฟริกาใต้เป็นไปอย่างใกล้ชิด ในการเดินทางไปเยือนนามิเบียเมื่อเดือนสิงหาคม พ.ศ. 2537 ประธานาธิบดีเนลสัน มันเดลา แถลงว่ามีความเป็นไปได้ที่แอฟริกาใต้จะยกเลิกหนี้สิน จำนวน 826.6 ล้านดอลลาร์นามิเบีย ที่นามิเบียมีต่อแอฟริกาใต้ตั้งแต่ครั้งยังไม่ได้รับเอกราช และเมื่อประธานาธิบดีแซม นูโจมา ไปเยือนแอฟริกาใต้ในเดือนพฤษภาคม ปี พ.ศ. 2539 ก็ได้ร้องขอต่อสภาแอฟริกาใต้ให้ยกเลิกหนี้สินดังกล่าว และขอให้แอฟริกาใต้ไปลงทุนในนามิเบีย แม้ว่านโยบายต่างประเทศของนามิเบียแตกต่างจากนโยบายของแอฟริกาใต้บางประการ อาทิ นามิเบียสนับสนุนนโยบายของจีน ในการอ้างสิทธิเหนือไต้หวัน และการมีความสัมพันธ์ที่ดีกับรัฐบาลไนจีเรีย แต่ความสัมพันธ์ระหว่างประเทศทั้งสองก็ยังคงดำเนินไปด้วยดี เนื่องจากนามิเบียต้องพึ่งพาแอฟริกาใต้ทางเศรษฐกิจเป็นอย่างมาก
องค์กรระหว่างประเทศ
นามิเบียเป็นสมาชิกองค์การสหประชาชาติ กลุ่ม 77 กลุ่มประเทศไม่ฝักใฝ่ฝ่ายใด (Non-aligned Movement - NAM) องค์การเอกภาพแอฟริกา (Organization of African Unity - OAU) สหภาพศุลกากรแอฟริกาใต้ (Southern Africa Customs Union - SACU) ประชาคมด้านการพัฒนาแห่งภูมิภาคแอฟริกาตอนใต้ (Southern African Development Community - SADC)
กีฬาบาสเกตบอลในซีเกมส์ 2017 – ทีมชาย
การแข่งขัน บาสเกตบอลชาย ในมหกรรมกีฬา ซีเกมส์ 2017 จะจัดขึ้นในกรุง กัวลาลัมเปอร์, ประเทศมาเลเซีย ที่สนามกีฬาเอ็มเอบีเอ ตั้งแต่วันที่ 20 ถึง 26 สิงหาคม.
ตารางการแข่งขัน
ด้านล่างนี้คือตารางการแข่งขันสำหรับการแข่งขันบาสเกตบอลชาย:
ผลการแข่งขัน
เวลาทั้งหมดเป็น เวลามาตรฐานมาเลเซีย (UTC+8)
การจ้างงาน
การจ้างงานเป็นความสัมพันธ์ระหว่างภาคีสองฝ่าย ซึ่งปกติอาศัยสัญญาซึ่งมีการจ่ายสินจ้างสำหรับงาน โดยภาคีฝ่ายหนึ่งซึ่งเป็นบริษัท ธุรกิจ องค์การไม่แสวงหาผลกำไร สหกรณ์หรือเอนทิตีอื่นเป็นนายจ้าง และอีกฝ่ายหนึ่งเป็นลูกจ้าง ลูกจ้างทำงานเพื่อแลกกับสินจ้าง ซึ่งอาจอยู่ในรูปค่าจ้างรายชั่วโมง ตามชิ้นงานหรือเป็นเงินรายเดือนหรือรายปี ขึ้นอยู่กับชนิดงานของลูกจ้างหรือภาคของเศรษฐกิจที่ทำงานอยู่ ลูกจ้างในบางสาขาหรือภาคอาจได้รับเงินบำเหน็จ การจ่ายโบนัสหรือสัญญาสิทธิหลักทรัพย์ ในการจ้างงานบางชนิด ลูกจ้างอาจได้รับผลประโยชน์อื่นนอกเหนือจากเป็นเงิน ผลประโยชน์อาจได้แก่ ประกันสุขภาพ ที่พักอาศัย ประกันทุพพลภาพหรือการใช้ยิม การจ้างงานตรงแบบมีกฎหมายการจ้างงาน การวางระเบียบหรือสัญญาตามกฎหมายควบคุมอยู่
ลูกจ้างและนายจ้าง
ลูกจ้างให้แรงงานและความำนาญแก่ความพยายามของนายจ้าง หรือของบุคคลที่ดำเนินธุรกิจ (PCB) และปกติได้รับว่าจ้างให้ปฏิบัติหน้าที่จำเพาะบางอย่างซึ่งติดมากับงาน ในบริบทบริษัท ลูกจ้างเป็นบุคคลที่ได้รับว่าจ้างเพื่อให้บริการแก่บริษัทเป็นประจำเพื่อแลกกับค่าตอบแทนและผู้ไม่ให้บริการเหล่านี้โดยเป็นส่วนหนึ่งของธุรกิจอิสระ
ความสัมพันธ์นายจ้าง–คนงาน
นายจ้างและการควบคุมการจัดการภายในองค์การเป็นหน้าที่ของหลายระดับและมีการส่อความสำคัญต่อเจ้าหน้าที่และผลิตภาพดุจกัน โดยการควบคุมก่อให้เกิดการเชื่อมโยงมูลฐานระหว่างผลลัพธ์ที่พึงประสงค์กับกระบวนการแท้จริง นายจ้างต้องการรักษาสมดุลผลประโยชน์อย่างเงื่อนไขบังคับค่าจ้างที่ลดลงกับการเพิ่มผลิตภาพของแรงงานให้สูงสุดเพื่อบรรลุความสัมพันะ์การจ้างงานที่มีผลิตภาพและได้กำไร
การได้มาซึ่งแรงงาน/การจ้างแรงงาน
วิธีหลักที่นายจ้างค้นหาคนงานและสำหรับบุคคลในการหานายจ้างคือผ่านการแสดงรายการงานในหนังสือพิมพ์และออนไลน์ นายจ้างและคนหางานมักหากันเจอผ่านที่ปรึกษาการสรรหาวิชาชีพซึ่งได้รับค่านายหน้าจากนายจ้างให้ค้นหา คัดกรองและเลือกผู้สมัครที่เหมาะสม อย่างไรก็ดี มีการศึกษาที่แสดงว่าที่ปรึกษาเหล่านี้าอจไม่น่าเชื่อถือเมื่อไม่สามารถใช้หลักการที่ตั้งไว้ในการคัดเลือกลูกจ้าง แนวทางการเข้าสู่ดั้งเดิมคือป้าย "ต้องการช่วยเหลือ" ตามสถานที่ต่าง ๆ (ปกติแขวนตามหน้าต่างหรือประตู หรือวางไว้บนเคาน์เตอร์ร้านค้า) การประเมินลูกจ้างต่าง ๆ อาจเป็นงานหนักแต่ากรตั้งเทคนิคต่าง ๆ เพื่อวิเคราะห์ทักษะของลูกจ้างเพื่อวัดความสามารถภายในสาขานั้น ๆ สามารถทำได้ดีที่สุดผ่านการประเมิน นายจ้างและลูกจ้างที่อาจได้รับเข้าทำงานปกติมีขั้นตอนทำความรู้จักกันและกันเพิ่มผ่านกระบวนการสัมภาษณ์งาน
สินจ้าง
มีวิธีที่ลูกจ้างได้สินจ้างหลายวิธี รวมทั้งค่าจ้างรายชั่วโมง ตามชิ้นงาน เป็นเงินรายเดือนหรือรายปี หรือเงินบำเหน็จ (โดยมักร่วมกับสินจ้างแบบอื่น) ในงานขายและตำแหน่งอสังหาริมทรัพย์ ลูกจ้างได้รับสินจ้างเป็นค่านายหน้า ซึ่งเป็นร้อยละของมูลค่าของสินค้าหรือบริการที่ขายได้ ในบางงสาขาและวิชาชีพ (เช่น อาชีพบริหาร) ลูกจ้างอาจมีสิทธิได้รับโบนัสหากทำผลงานได้ตามเป้า ผู้บริหารและลูกจ้างบางคนอาจได้รับสินจ้างเป็นหลักทรัพย์หรือสัญญาสิทธิ ซึ่งเป็นค่าตอบแทนที่มีประโยชน์เพิ่มเติมจากมุมมองของบริษัท คือ เป็นการช่วยปรับแนวผลประโยชน์ของปัจเจกที่ได้รับสินจ้างกับผลประกอบการของบริษัท
ผลประโยชน์เกื้อกูลของลูกจ้าง
ผลประโยชน์เกื้อกูลของลูกจ้างเป็นค่าตอบแทนที่มิใช่ค่าจ้างซึ่งมีการจ่ายให้แก่ลูกจ้างนอกเหนือไปจากค่าจ้างหรือเงินเดือน ผลประโยชน์ดังกล่าวอาจรวมถึง ที่พักอาศัย (นายจ้างจัดหาให้หรือนายจ้างจ่ายให้) ประกันกลุ่ม (สุขภาพ ฟัน ชีวิต ฯลฯ) การคุ้มครองรายได้ทุพพลภาพ ผลประโยชน์ยามเกษียณ บริการเลี้ยงดูบุตรระหว่างวัน เงินชดเชยค่าเล่าเรียน การลาป่วย การลาหยุดพักผ่อน (ทั้งที่ได้รับค่าจ้างและไม่ได้รับค่าจ้าง) ประกันสังคม การแบ่งกำไร การสนับสนุนทุนการศึกษา และผลประโยชน์เฉพาะแบบอื่น ในบางกรณี เช่น คนงานที่ดไ้รับว่าจ้างในพื้นที่ห่างไกล อาจมีผลประโยชน์เป็นมื้ออาหารด้วย ผลประโยชน์เกื้อกูลของลูกจ้างสามารถเพิ่มความสัมพันธ์ระหว่างลูกจ้างกับนายจ้าง และลดการหมุนเวียนพนักงานได้
ความยุติธรรมในองค์การ
ความยุติธรรมในองค์การเป็นการรับรู้ของลูกจ้างและการตัดสินการปฏิบัติของนายจ้างในบริบทความเท่าเทียมหรือยุติธรรม การกระทำอันเป็นผลลัพธ์เพื่อให้มีอิทธิพลต่อความสัมพันธ์ลูกจ้าง-นายจ้างยังถือเป็นความยุติธรรมในองค์การด้วย
การจัดระเบียบกำลังแรงงาน
ลูกจ้างสามารถจัดระเบียบเป็นสหภาพแรงงาน ซึ่งเป็นตัวแทนของกำลังแรงงานที่ร่วมกันต่อรองกับฝา่ยจัดการขององค์การเกี่ยวกับการทำงาน เงื่อนไขของสัญญาและบริการ
การยุติการจ้างงาน
ปกติทั้งฝ่ายลูกจ้างหรือนายจ้างอาจยุติความสัมพันธ์นี้ได้ทุกเมื่อ ซึ่งมักอยู่ภายใต้ช่วงเวลาแจ้งความระยะหนึ่ง ซึ่งเรียกว่า การจ้างงานแบบตามใจ (at-will) สัญญาระหว่างภาคีสองฝ่ายระบุความรับผิดชอบของแต่ละฝ่ายเมื่อยุติความสัมพันธ์และอาจมีข้อกำหนดอย่างช่วงเวลาแจ้งความ ค่าชดเชย และมาตรการหลักประกัน ในบางวิชาชีพ เช่น อาชีพการสอน ข้าราชการ อาจารย์มหาวิทยาลัย และอาชีพในวงออเครสตราบางอาชีพ ลูกจ้างอาจมีสิทธิถือครอง ซึ่งหมายความว่าไม่สามารถถูกเลิกจ้างได้ตามใจ การยุติการจ้างงานอีกแบบหนึ่ง เรียก เลย์ออฟ (layoff)
แรงงานรับจ้าง
แรงงานรับจ้างเป็นความสัมพันธ์ระหว่างคนงานกับนายจ้าง ซึ่งคนงานขายแรงงานของพวกตนภายใต้สัญญาว่าจ้างแบบเป็นทางการหรือไม่เป็นทางการ ธุรกรรมดังกล่าวปกติเกิดในตลาดแรงงานโดยที่ตลาดเป็นตัวกำหนดค่าจ้าง ผลิตภัณฑ์งานปกติกลายเป็นทรัพย์สินที่ทำขึ้นเอง (undifferentiated property) ของนายจ้าง ยกเว้นกรณีพิเศษ เช่น การมอบสิทธิสิทธิบัตรทรัพย์สินทางปัญญาในสหรัฐ โดยสิทธิในสิทธิบัตรปกติเป็นของผู้ประดิษฐ์ดั้งเดิมรายบุคคล ผู้ใช้แรงงานรับจ้างเป็นบุคคลที่แหล่งรายได้หลักมาจากการขายแรงงานของตนในลักษณะนี้
ในเศรษฐกิจแบบผสมสมัยใหม่ อย่าง เศรษฐกิจประเทศโออีซีดี แรงงานรับจ้างเป็นรูปแบบหลักของข้อตกลงการทำงาน แม้งานส่วนใหญ่เกิดตามโครงสร้างนี้ ข้อตกลงการทำงานค่าจ้างของซีอีโอ ลูกจ้างวิชาชีพและลูกจ้างสัญญาวิชาชีพบางทีสมกับงานมอบหมายชั้น (class assignment) ฉะนั้น "แรงงานรับจ้าง" จึงถือว่าหมายถึงเฉพาะคนงานไร้ทักษะ กึ่งมีทักษะหรือกรรมกร
ทาสค่าจ้าง
แรงงานรับจ้างซึ่งมีการจัดตั้งเป็นสถาบันภายใต้ระบบเศรษฐกิจแบบตลาดปัจจุบันได้รับคำวิจารณ์ โดยเฉพาะจากทั้งนักสังคมนิยมและนักอนาธิปไตย-สหการนิยมกระแสหลัก   โดยใช้คำว่า "ทาสค่าจ้าง" นักสังคมนิยมระบุเส้นขนานระหว่างการค้าแรงงานเป็นโภคภัณฑ์กับความเป็นทาส
นักปรัชญาชาวอเมริกัน จอห์น ดิวอี มีจุดยืนว่าจนกว่า "ระบบฟิวดัลอุตสาหกรรม" จะมีการแทนที่ด้วย "ประชาธิปไตยอุตสาหกรรม" การเมืองจะเป็น "เงาที่ธุรกิจขนาดใหญ่ทอดบนสังคม" ทอมัส เฟอร์กูสันมีมูลบทในทฤษฎีการลงทุนการแข่งขันของพรรคว่า สภาพอันไม่เป็นประชาธิปไตยของสถาบันเศรษฐกิจภายใต้ทุนนิยมทำให้การเลือกตั้งบางทีกลายเป็นโอกาสที่กลุ่มนักลงทุนเชื่อมติดกันและแข่งขันเพื่อควบคุมรัฐและนครต่าง ๆ
คนงานอายุน้อย
อุตสาหกรรมความเสี่ยงสูงสำหรับคนงานอายุน้อย ได้แก่ เกษตรกรรม ร้านอาหาร การจัดากรขยะและการทำเหมือง ในสหรัฐ บุคคลอายุต่ำกว่า 18 ปีถูกห้ามประกอบอาชีพบางอย่างที่ถือว่าอันตรายภายใต้รัฐบัญญัติมาตรฐานแรงงานที่ดี
โครงการจ้างงานเยาวชนจะมีประสิทธิภาพมากที่สุดเมื่อมีทั้งการฝึกอบรมในชั้นเรียนทางทฤษฎีและการฝึกอบรมแบบลงมือปฏิบัติในสถานที่ทำงาน
คนงานอายุมาก
ผู้ที่มีอายุเกินอายุเกษียณอายุที่กฎหมายนิยามอาจทำงานต่อไปได้ ซึ่งอาจเป็นเพราะความเพลิดเพลินหรือความจำเป็นก็ได้ อย่างไรก็ดี คนงานอายุมากอาจต้องเปลี่ยนไปทำงานแบบที่ใช้แรงกายน้อยกว่าเพื่อเลี่ยงการบาดเจ็บ ทั้งนี้ ขึ้นอยู่กับสภาพของงาน การทำงานล่วงอายุเกษียณมีผลเชิงบวก เพราะทำให้เกิดสำนึกของจุดมุ่งหมายและทำให้บุคคลยังคงเครือข่ายสังคมและระดับกิจกรรม คนงานอายุมากมักพบว่าถูกนายจ้างเลือกปฏิบัติ
คนยากจนที่มีงานทำ
การจ้างงานไม่ใช่การรับประกันว่าจะพ้นจากความยากจนได้ องค์การแรงงานระหว่างประเทศ (ILO) ประมาณว่าคนงานถึง 40% ยากจน คือ มีรายได้เลี้ยงครอบครัวไม่เกินเส้นแบ่งความยากจน 2 ดอลลาร์สหรัฐต่อวัน ตัวอย่างเช่น ในประเทศอินเดีย คนยากจนเรื้อรังส่วนใหญ่เป็นแรงงานรับจ้างในการจ้างงานอย่างเป็นทางการ เพราะงานของพวกเขาไม่มั่นคง และได้ค่าจ้างต่ำ และไม่มีโอกาสสะสมความมั่งคั่งเพื่อเลี่ยงความเสี่ยง
ข้อมูลของสถาบันวิจัยเพื่อการพัฒนาสังคมแห่งสหประชาชาติ (UBRISD) ระบุว่า การเพิ่มผลิตภาพของแรงงานดูเหมือนมีผลกระทบด้านลบต่อการสร้างงาน โดยในคริสต์ทศวรรษ 1960 การเพิ่มผลผลิต 1% ต่อคนงาน 1 คนสัมพันธ์กับการเติบโตของการจ้างงานลดลง 0.07% เมื่อถึงทศวรรษแรกของคริสต์ศตวรรษที่ 21 การเพิ่มผลิตภาพที่เท่ากันส่อความว่าการเติบโตของการจ้างงานลดง 0.54% ทั้งการเพิ่มโอกาสการจ้างงานและการเพิ่มผลิตภาพของแรงงาน (ตราบเท่าที่ทำให้มีค่าจ้างเพิ่มขึ้น) มีความจำเป็นเพื่อแก้ไขปัญหาความยากจน การเพิ่มการจ้งงานโดยไม่เพิ่มผลิตภาพทำให้มี "คนยากจนที่มีงานทำ" เพิ่มขึ่น ซึ่งเป็นสาเหตุที่ผู้เชี่ยวชาญบางคนปัจจุบันส่งเสริมการสร้าง "คุณภาพ" ไม่ใช่ "ปริมาณ" ในนโยบายตลาแรงงาน แนวทางการเข้าสู้เช่นนี้มีการเน้นย้ำการที่ผลิตภาพที่สูงขึ้นช่วยลดความยากจนในเอเชียตะวันออก แต่เริ่มมีการแสดงผลกระทบเชิงลบให้เห็น ตัวอย่างเช่น ในประเทศเวียดนาม การเติบโตของการจ้างงานชะลอตัว แต่การเติบโตของผลิตภาพยังดำเนินต่อ ยิ่งไปกว่านั้น การเพิ่มผลิตภาพไม่ได้นำไปสู่ค่าจ้างที่เพิ่มขึ้นเสมอไป ดังที่เห็นได้ในสหรัฐ ซึ่งช่องว่างระหว่างผลิตภาพและค่าจ้างกว้างขึ้นเรื่อย ๆ นับแต่คริสต์ทศวรรษ 1980
นักวิจัย ณ สถาบันการพัฒนาโพ้นทะเลแย้งว่ามีข้อแตกต่างในภาคเศรษฐกิจต่าง ๆ ในการสร้างการจ้างงานซึ่งลดความยากจน มีการพิจารณากรณีตัวอย่างการเติบโต 24 กรณี ซึ่ง 18 กรณีลดความยากจน การศึกษานี้แสดงว่าภาคเศรษฐกิจอื่นมีความสำคัญพอ ๆ กันในการลดการว่างงาน ตัวอย่างเช่น ภาคการผลิต ภาคบริการมีประสิทธิภาพมากที่สุดในการเปลี่ยนการเติบโตของผลิตภาพเป็นการเติบโตของการจ้างงานตามไปด้วย ภาคเกษตรเป็นตาข่ายนิรภัยสำหรับงานและเป็นตัวกันทางเศรษฐกิจเมื่อภาคอื่นกำลังฝืดเคือง
โลกาภิวัฒน์
สมดุลประสิทธิภาพทางเศรษฐกิจและความเสมอภาคทางสังคมเป็นการอภิปรายขั้นสุดท้ายในสาขาความสัมพันธ์การจ้างงาน โดยบรรลุความต้องการของนายจ้าง สร้างกำไรเพื่อตั้งและรักษาประสิทธิภาพทางเศรษฐกิจ แต่ในขณะเดียวกันก็ถ่วงดุลกับลูกจ้างและสร้างความเสมอภาคทางสังคมที่เป็นประโยชน์ต่อคนงานเพื่อให้คนงานสามารถใช้ชีวิตที่มีสุขภาพดีได้ พิสูจน์แล้วว่าเป็นปัญหาหมุนเวียนไม่จบสิ้นในสังคมตะวันตก
โลกาภิวัตน์มีผลต่อปัญหาเหล่านี้โดยสร้างปัจจัยทางเศรษฐกิจบางอย่างที่ไม่อนุญาตหรืออนุญาตปัญหาการจ้างงานหลายข้อ นักเศรษฐศาสตร์ เอ็ดเวิร์ด ลี (ปี 2539) ศึกษาผลของโลกาภิวัฒน์และสรุปความกังวลสี่ข้อหลักที่มีผลต่อความสัมพันธ์การจ้างงาน ดังนี้
ข้อค้นพบของลี (2539) ยังมีอีกว่า ประเทศอุตสาหกรรมมีคนงานเฉลี่ยเกือบ 70% อยู่ในภาคบริการ ซึ่งส่นวใหญ่ประกอบด้วยกิจกรรมที่ค้าขายไม่ได้ ผลคือ คนงานถูกบีบให้มีทักษะมากขึ้นและพัฒนาที่แสวงหาสินค้า หรือหาวิธีเอาชีวิตรอดแบบอื่น สุดท้ายส่งผลให้เกิดการเปลี่ยนแปลงและแนวโน้มของการจ้างงาน กำลังแรงงานที่มีการวิวัฒนา และโลกาภิวัฒน์ที่มีลักษณะของกำลังแรงงานที่มีทักษะมากขึ้นและมีความหลากหลายสูงขึ้น ที่กำลังเติบโตในรูปแบบการจ้างงานไม่เป็นมาตรฐาน (Markey, R. et al. 2006)
แบบจำลองความสัมพันธ์การจ้างงาน
นักวิชาการวางมโนทัศน์ความสัมพันธ์การจ้างงานไว้หลายทาง สมมติฐานสำคัญประการหนึ่งคือขอบเขตที่ความสัมพันธ์การจ้างงานจำเป็นต้องรวมความขัดกันของผลประโยชน์ระหว่างนายจ้างและลูกจ้าง และรูปแบบของการขัดกันดังกล่าว ในการตั้งทฤษฎีเศรษฐกิจ ตลาดแรงงานไกล่เกลี่ยการขัดกันดังกล่าวโดยที่สันนิษฐานว่านายจ้างและลูกจ้างที่เข้าสู่ความสัมพันธ์การจ้างงานถือว่าข้อตกลงดังกล่าวเป็นไปเพื่อประโยชน์ส่วนตน ในการวางทฤษฎีการจัดการทรัพยากรมนุษย์ สันนิษฐานว่านายจ้างและลูกจ้างมีผลประโยชน์ร่วมกัน มองว่าความขัดกันใด ๆ ที่มีอยู่เป็นการแสดงของนโยบายการจัดการทรัพยากรบุคคลที่ไม่ดีหรือความขัดแย้งระหว่างบุคคล เช่น ความขัดแย้งส่วนบุคคล ซึ่งทั้งสองอย่างสามารถและควรจัดการให้หมดไป จากทัศนะของความสัมพันธ์อุตสาหกรรมพหุนิยม ความสัมพันธ์การจ้างงานถือว่ามีลักษณะผู้ถือผลประโยชน์หลายคนที่มีผลประโยชน์โดยชอบธรรม และการขัดกันของผลประโยชน์บางส่วนมองว่าเกิดในตัวความสัมพันธ์การจ้างงาน (เช่น ค่าจ้างกับกำไร) สุดท้าย กระบวนทัศน์วิจารณ์เน้นย้ำการขัดกันของผลประโยชน์ซึ่งเป็นปฏิปักษ์ระหว่างกลุ่มต่าง ๆ (เช่น ชนชั้นทุนนิยมและชนชั้นแรงงานแข่งขันกันในกรอบลัทธิมากซ์) ซึ่งเป็นส่วนหนึ่งของความขัดแย้งทางสังคมความสัมพันธ์อำนาจที่ไม่เท่าเทียมอยู่ลึกลงไป ผลคือ มีแบบจำลองการจ้างงานทั่วไปสี่แบบ ได้แก่
แบบจำลองเหล่านี้มีความสำคัญเพราะช่วยเปิดเผยว่าเหตุใดบุคคลจึงมีทัศนคติต่างกันในนโยบายการจัดการทรัพยากรมนุษย์ สหภาพแรงงานและการวางระเบียบการจ้างงาน ตัวอย่างเช่น มองว่านโยบายการจัดการทรัพยากรมนุษย์กำหนดโดยตลาดในมุมมองแรก โดยเป็นกลไกที่สำคัญสำหรับการปรับแนวผลประโยชน์ของลูกจ้างและนายจ้าง ฉะนั้นจึงก่อให้เกิดบริษัทที่มีกำไรในมุมมองที่สอง ไม่เพียงพอสำหรับการพิทักษ์ผลประโยชน์ของคนงานในมุมมองที่สาม และเป็นเครื่องมือการจัดการแบบชักใยสำหรับการหล่อหลอมอุดมการณ์และโครงสร้างของที่ทำงานในมุมมองที่สี่
วรรณกรรมวิชาการ
มีการรวบรวมวรรณกรรมว่าด้วยการจ้างงานมีผลต่อการเติบโตทางเศรษฐกิจ และการเติบโตนั้นสัมพันธ์กับการจ้างงานในระดับมหภาค ภาคและอุตสาหกรรมอย่างไรในปี 2556 ผู้วิจัยพบหลักฐานที่เสนอว่าการเติบโตในภาคอุตสาหกรรมและบริการมีผลกระทบเชิงบวกต่อการจ้างงาน พบว่าการเติบโตของจีดีพีมีผบต่อการเติบโตของการจ้างงานในภาคเกษตรอย่างจำกัด แต่การเติบโตที่เพิ่มมูลค่านั้นมีผลกระทบค่อนข้างใหญ่กว่า ผลกระทบของกิจกรรมอุตสาหกรรมและเศรษฐกิจต่อการสร้างงานตลอดจนขอบเขตของประชุมหลักฐานและการศึกษาสำคัญ สำหรับอุตสาหกรรมในเชิงสกัด ผู้วิจัยพบหลักฐานอย่างกว้างขวางว่าการเติบโตของภาคดังกล่าวมีผลกระทบจำกัดต่อการจ้างงาน ทว่า ในอุตสาหกรรมสิ่งทอ แม้มีหลักฐานน้อย แต่การศึกษาเสนอว่าการเติบโตของอุตสาหกรรมมีส่วนเชิงบวกต่อการสร้างงาน ในธุรกิจเกษตรและการแปรรูปอาหาร นักวิจัยก็พบว่ามีผลเชิงบวกต่อการเติบโตเช่นกัน
ผู้วิจัยพบว่าวรรณกรรมที่น่าเชื่อถือมุ่งสนใจโออีซีดี และประเทศรายได้ปานกลางระดับหนึ่ง ที่ที่มีการแสดงว่าการเติบโตทางเศรษฐกิจมีผลบวกต่อการจ้างงาน ผู้วิจัยไม่พบหลักฐานเพียงพอว่าสรุปผลกระทบของการเติบโตต่อการจ้างงานในประเทศด้อยพัฒนา แม้บางส่วนชี้ไปทางผลกระทบเชิงบวก และบางส่วนชี้ไปที่ข้อจำกัด ผู้วิจัยแนะนำว่าจำเป็นต้องมีนโยบายส่งเสริมเพื่อรับประกันผลกระทบเชิงบวกของการเติบโตทางเศรษฐกิจต่อการจ้างงานในประเทศด้อยพัฒนา สำหรับการค้า อุตสาหกรรมและการลงทุน ผู้วิจัยพบหลักฐานจำกัดของผลกระทบเชิงบวกต่อการจ้างงานจากนโยบายอุตสาหกรรมและการลงทุน และสำหรับด้านอื่น แม้มีประชุมหลักฐานจำนวนมาก แต่ผลกระทบที่แน่ชัดยังเป็นที่ขัดแย้งกันอยู่
ผู้วิจัยยังสำรวจความสัมพันธ์ระหว่างการจ้างงานกับกิจกรรมผิดกฎหมาย โดยใช้หลักฐานจากทวีปแอฟริกา ทีมวิจัยพบว่าโครงการสำหรับอดีตนักรบชาวไลบีเรียลดชั่วโมงทำงานต่อกิจกรรมผิดกฎหมาย โครงการการจ้างงานยังลดความสนใจในงานทหารรับจ้างในสงครามใกล้เคียง การศึกษาสรุปว่าแม้การลงทุนหรือการชำระเงินสดสำหรับงานเชิงสันติทำให้ลดกิจกรรมผิดกฎหมาย แต่ผลกระทบของการฝึกอบรมอย่างเดียวค่อนข้างต่ำ
อาร์มการ์ท ฟ็อน ครัม
อาร์มการ์ท ฟ็อน ครัม (Armgard von Cramm) ประสูติเมื่อวันที่ 8 ธันวาคม 2426 ณ ราชอาณาจักรปรัสเซีย เป็นธิดาของ บารอนอัชวินแห่งซิงเออร์ตอฟฟ์-ครัม และ บารอนเนสเฮ็ดวิกแห่งซิงเออร์ตอฟฟ์-ดรีบวร์ก ก่อนจะแต่งงานครั้งแรกกับ เคานต์โบโด ฟ็อน โอเยนฮุสเซน เมื่อวันที่ 24 ตุลาคม 2448 ได้รับบรรดาศักดิ์เป็น เคาน์เตสโบโด ฟ็อน โอเยนฮุสเซน ก่อนจะหย่ากันในปี 2451 ไม่มีบุตร-ธิดาร่วมกัน ต่อมาในวันที่ 4 มีนาคม 2452 อาร์มการ์ทได้เสกสมรสกับ เจ้าชายแบร์นฮาร์ทแห่งลิพเพอ หลังจากเสกสมรสแล้ว ทรงดำรงพระอิสริยยศเป็น เจ้าหญิงแบร์นฮาร์ทแห่งลิพเพอ โดยมีพระบุตรดังนี้
หลังจากพระสวามีสิ้นพระชนม์ในปี 2477 เจ้าหญิงแบร์นฮาร์ทแห่งลิพเพอทรงได้รับพระราชมรดกเป็นปราสาทและที่ดินจังหวัดบรันเดนบู ร่วมกับสามีของอาเลกซิส แพนตคลิดซิ โดยทรงเป็นที่รู้จักในแวดวงสังคมชั้นสูงจากการเสด็จไปทรงร่วมพระราชพิธีอภิเษกสมรสของ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระโอรส กับ สมเด็จพระราชินีนาถยูเลียนาแห่งเนเธอร์แลนด์ พระสุณิสา
ในช่วงสงครามโลกครั้งที่สอง พระองค์และอเล็กซิสถูกตั้งข้อสังเกตจากท้องถิ่นนาซี ในการเข้าร่วมขบวนการต่อต้านพันเอกสตาลิน ด้วยเหตุนี้ทำให้รถไฟทุกสายที่จะเข้าสู่เยอรมันต้องมีทหารอย่างน้อย 3 คน ประจำขบวน
ทรงเป็นพระราชอัยยิกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยิกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยหลังจากที่ทรงเข้าสู่วัยชรา สมเด็จพระราชินีนาถเบียทริกซ์ ได้ร้องขอให้เสด็จไปประทับในเนเธอร์แลนด์ ก่อนจะสิ้นพระชนม์ลงเมื่อวันที่ 27 เมษายน 2514 ซึ่งเป็นวันพระราชสมภพของพระปนัดดาคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ มีพระชนมายุครบ 4 พรรษา
แคนต์เลตโก
"แคนต์เลตโก" (Can't Let Go) เป็นเพลงบัลลาดเขียนและโปรดิวซ์โดยมารายห์ แครีและวอลเตอร์ อฟานาเซียฟ ที่บันทึกเสียงในอัลบั้มชุดที่ 2 ของแครีที่ชื่อ Emotions (1991) เป็นซิงเกิลที่ 2 ของอัลบั้มที่ออกในปี ค.ศ. 1991 ในสหรัฐอเมริกา
หลังจากที่แครีเกิดความขัดแย้งกับนักเขียนที่เคยร่วมงานมาก่อนคือ เบน มาร์กูลีส์ อันเนื่องจากความขัดแย้งด้านเงิน ค่ายเพลงของเธอจึงแนะนำให้เธอร่วมงานกับโปรดิวเซอร์คนอื่นที่ทำงานในอัลบั้มเปิดตัวอย่าง เรตต์ ลอว์เรนซ์, ริก เวก และนาราดา ไมเคิล วอลเดน โดยเธอเลือกที่ร่วมงานกับวอลเตอร์ อฟานาเซียฟที่เคยโปรดิวซ์ซิงเกิล "Love Takes Time" (1990) หลังจากออกซิงเกิล "Emotions", "Can't Let Go" ทั้ง 2 เพลงก็มีการประชาสัมพันธ์ที่รายการดิอาร์เซนิโอฮอลโชว์ ในเดือนกันยายนปี 1991 และรายการแซตเทอร์เดย์ไนต์ไลฟ์ ในเดือนพฤศจิกายน 1991
ทั้ง 2 ก่อนหน้านั้น ทั้ง 5 ซิงเกิลของเธอขึ้นอันดับ 1 บนบิลบอร์ดฮอต 100 แต่ "แคนต์เลตโก" หยุดอยู่ที่อันดับ 2 (พ่ายให้เพลง "All 4 Love" ของวงคัลเลอร์มีแบดด์) และติดชาร์ยาวนาน 17 สัปดาห์บนท็อป 40 เพลงนี้ติดอันดับที่ 23 ของชาร์ตประจำปี 1992 ของฮอต 100 มิวสิกวิดีโอเพลงนี้กำกับโดย จิม ซอนเซโร ถ่ายทำในรูปแบบขาว-ดำ
รายชื่อเพลง
Worldwide CD single
European CD maxi-single #1
European CD maxi-single #2
ภีรนีย์ คงไทย
ภีรนีย์ คงไทย (เกิด 28 กรกฎาคม พ.ศ. 2532) ชื่อเล่น แมท เป็นนักแสดงและนางแบบลูกครึ่งไทย-นอร์เวย์ มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3
ประวัติ
ภีรนีย์ คงไทย เกิดที่กรุงเทพมหานคร บิดาเป็นชาวนอร์เวย์ มารดาเป็นชาวไทย เดิมใช้นามสกุล วงศ์ดารา จบการศึกษาระดับอนุบาล-มัธยมศึกษาตอนต้นที่ โรงเรียนวาสุเทวี ระดับมัธยมปลายที่ โรงเรียนสารสาสน์เอกตรา สายศิลป์-ดนตรี และสำเร็จการศึกษาระดับปริญญาตรีที่ คณะศิลปกรรมศาสตร์ สาขาการละคร มหาวิทยาลัยธรรมศาสตร์ นอกจากนี้เธอยังสามารถเล่นกีตาร์และไวโอลินได้ ส่วนงานอดิเรกอย่างอื่นเธอชอบการวาดภาพ และชื่นชอบสะสมแสตมป์และหนังสือการ์ตูน
ภีรนีย์ก้าวเข้าวงการบันเทิงตั้งแต่อายุ 13 ปี โดยคำชักชวนของโมเดลลิ่งที่ห้างสรรพสินค้าแห่งหนึ่ง และมีผลงานสร้างชื่อเสียงกับผลงานโฆษณาครีมอาบน้ำสบู่ลักส์ คู่กับ พัชราภา ไชยเชื้อ ต่อมาทางช่อง 3 เห็นแวว จึงให้โอกาสเธอเป็นส่วนหนึ่งของกลุ่มพาวเวอร์ทรี รุ่น 2 ภีรนีย์เริ่มต้นงานแสดงละครจากบทสมทบละครเรื่อง เรือนนารีสีชมพู ต่อมาจึงได้รับบทนำในละคร มณีดิน และ ชมพู่แก้มแหม่ม ละครในสังกัด เมกเกอร์ เจ ของ จริยา แอนโฟเน่
ชีวิตส่วนตัว เคยคบหาดูใจกับ "ไฮโซแพท" แฟนหนุ่มนอกวงการ แต่ได้เลิกรากันไปแล้ว ระยะเวลาคบหาดูใจ 14 ปี ต่อมาเธอได้คบหาดูใจกับ สงกรานต์ เตชะณรงค์ และได้เลิกรากันไปตั้งแต่ปลายเดือนธันวาคม พ.ศ. 2565
แกรี นูแมน
แหล่งข้อมูลอื่น
1958
ฟุตบอลชิงถ้วยพระราชทานสมเด็จพระจักรพรรดิ 2019
ฟุตบอลชิงถ้วยพระราชทานสมเด็จพระจักรพรรดิ 2019 เป็นการแข่งขันฟุตบอลชิงถ้วยพระราชทานสมเด็จพระจักรพรรดิครั้งที่ 99 ซึ่งจัดขึ้นระหว่างวันที่ 25 พฤษภาคม 2562 ถึง 1 มกราคม 2563 ที่ประเทศญี่ปุ่น โดยมีสโมสรเข้าร่วมแข่งขันทั้งหมด 88 สโมสร ได้แก่สโมสรจากเจ1 ลีก 18 สโมสร สโมสรจากเจลีก ดิวิชัน 2 22 สโมสร สโมสรชนะเลิศระดับจังหวัด จังหวัดละ 1 สโมสร รวม 47 สโมสร และสโมสรสมัครเล่นที่ได้รับเลือก 1 สโมสร สโมสรที่ชนะเลิศจะได้เข้าแข่งขันเอเอฟซีแชมเปียนส์ลีกรอบแบ่งกลุ่มโดยอัตโนมัติ
เนื่องจากการแข่งขันครั้งนี้จัดขึ้นหลังจากที่สมเด็จพระจักรพรรดินารูฮิโตะเสด็จขึ้นครองราชสมบัติแทนสมเด็จพระจักรพรรดิอากิฮิโตะที่ทรงสละพระราชบัลลังก์ การแข่งขันครั้งนี้จึงถือว่าเป็นฟุตบอลชิงถ้วยพระราชทานสมเด็จพระจักรพรรดิครั้งแรกในยุคเรวะด้วย วิสเซล โคเบะเป็นผู้ชนะในการแข่งขันครั้งนี้ โดยเอาชนะคาชิมะ แอนต์เลอส์ด้วยผล 2–0 ที่สนามกีฬาแห่งชาติใหม่ กรุงโตเกียว ซึ่งเป็นการชนะเลิศฟุตบอลชิงถ้วยพระราชทานสมเด็จพระจักรพรรดิสมัยแรกของวิสเซล โคเบะด้วย และทำให้วิสเซล โคเบะได้เข้าแข่งขันเอเอฟซีแชมเปียนส์ลีก 2020 รอบคัดเลือกโดยอัตโนมัติ ในขณะที่อูราวะ เรดไดมอนส์ สโมสรชนะเลิศจากการแข่งขันครั้งที่แล้วตกรอบ 16 ทีมสุดท้าย โดยแพ้สโมสรฟุตบอลฮอนด้าจากเจแปนฟุตบอลลีก
สโมสรที่เข้าร่วมการแข่งขัน
สโมสรที่เข้าแข่งขันฟุตบอลชิงถ้วยพระราชทานสมเด็จพระจักรพรรดิ 2019 มีจำนวน 88 สโมสร โดยสโมสรจากเจ1 ลีกและเจ2 ลีกจะได้ผ่านเข้าแข่งขันในรอบที่สอง ในขณะที่สโมสรในระดับอื่น ๆ ตั้งแต่เจ3 ลีกลงไปจะต้องแข่งขันในระดับจังหวัดก่อนเพื่อชิงสิทธิ์แข่งขันรอบแรกในฐานะสโมสรชนะเลิศระดับจังหวัด รวมทั้งหมด 47 สโมสร นอกจากนี้ ยังมีสโมสรระดับสมัครเล่นที่ได้รับคัดเลือกให้เข้าแข่งขันอีก 1 สโมสร ได้แก่สโมสรฟุตบอลมหาวิทยาลัยโฮเซ ซึ่งชนะเลิศการแข่งขันฟุตบอลระหว่างมหาวิทยาลัยในประเทศญี่ปุ่นครั้งที่ 67
สโมสรที่แข่งขันในปี 2019 แสดงในตารางด้านล่างนี้ โดยสโมสรฟุตบอลในระดับเจ3 ลีกที่ชนะเลิศระดับจังหวัดจะระบุด้วยเครื่องหมายดอกจัน (*)
รอบแรก
การแข่งขันรอบแรกจัดขึ้นในวันที่ 25–26 พฤษภาคม 2019 โดยสโมสรที่เข้าแข่งขันในรอบนี้ได้แก่สโมสรตัวแทนจาก 47 จังหวัดและสโมสรสมัครเล่นที่ได้รับคัดเลือก รวมทั้งหมด 48 สโมสร
รอบที่สอง
การแข่งขันในรอบที่สองจัดขึ้นในวันที่ 3 และ 10 กรกฎาคม 2019 โดยมีสโมสรจากเจ1 และเจ 2 รวมกับสโมสรที่ชนะผ่านเข้ามาจากรอบแรกรวมทั้งหมด 64 สโมสร
แพทริเซียน
คำว่า แพทริเซียน (patricius,, patrician) เดิมหมายถึงกลุ่มครอบครัวอภิชนในโรมโบราณ รวมทั้งสมาชิกทั้งตามธรรมชาติและที่รับมาเป็นบุตรบุญธรรม ในจักรวรรดิโรมันตอนปลาย ชนชั้นแพทริเซียนยังขยายรวมไปถึงข้าราชการสภาสูง และหลังการล่มสลายของจักรวรรดิตะวันตก ยังคงเป็นบรรดาศักดิ์อันทรงเกียรติในจักรวรรดิไบแซนไทน์ ชนชั้นแพทริเซียนในยุคกลางนิยามอย่างเป็นทางการอีกครั้งหนึ่งว่าเป็นกลุ่มครอบครัวชาวเมืองอภิชนในสาธารณรัฐอิตาลียุคกลางทั้งหลาย เช่น เวนิสและเจนัว และภายหลัง "แพทริเซียน" เป็นคำที่กำกวมใช้กับผู้ดีและชนชั้นกระฎุมพีอภิชนในหลายประเทศ
ศัพทมูลวิทยา
คำว่า "แพทริเซียน" มีรากศัพท์จากคำภาษาละติน patricius (พหูพจน์ patricii) ซึ่งมาจากคำว่า patrēs พหูพจน์ของคำภาษาละติน pater (บิดา) Pater เป็นหนึ่งในคำที่ใช้กับสมาชิกดั้งเดิมของวุฒิสภาโรมัน คำดังกล่าวสืบลงมาเป็นคำว่า "แพทริเซียน" ในภาษาอังกฤษ จากภาษาอังกฤษกลาง patricion ซึ่งมาจากภาษาฝรั่งเศสเก่า patrician ในภาษาอังกฤษใหม่ คำว่า แพทริเซียน โดยทั่วไปใช้แสดงถึงสมาชิกชนชั้นสูง มักมีความหมายโดยนัยถึงความมั่งคั่งสืบสายโลหิต อภิชนนิยม และสำนึกความเชื่อว่าผู้มั่งคั่งควรช่วยเหลือผู้ด้อยกว่า
กำเนิด
ตามข้อมูลของลิวี ชาย 100 คนแรกที่ได้รับแต่งตั้งเป็นวุฒิสมาชิกโดยโรมูลัสถูกเอ่ยถึงว่า "บิดา" (patres) และผู้สืบสายโลหิตของชายเหล่านี้กลายมาเป็นชนชั้นแพทริเซียน แพทริเซียนแตกต่างจากเพลเบียนเพราะมีอิทธิพลทางการเมืองกว้างขวางกว่า อย่างน้อยก็ในยุคสาธารณรัฐ ตอนกลางและตอนปลายของสาธารณรัฐ อิทธิพลของแพทริเซียนค่อย ๆ ถูกริบ และชนชั้นอื่นที่มิใช่แพทริเซียน (คือ เพลเบียน) ได้รับสิทธิเท่าเทียมกันในหลายสาขา และโควตาข้าราชการ รวมถึงกงสุลหนึ่งในสอง ถูกสงวนไว้เฉพาะแก่เพลเบียน
ภัทรพล ศิลปาจารย์
ภัทรพล ศิลปาจารย์ (เกิด 9 พฤษภาคม พ.ศ. 2521) ชื่อเล่น พอล เป็นนักแสดง นักร้อง พิธีกร นักพากย์ นักจัดรายการวิทยุชาวไทย พื้นเพอยู่ที่อำเภอถลาง จังหวัดภูเก็ต เรียนประถมที่โรงเรียนดาราสมุทร ต่อมัธยมที่โรงเรียนภูเก็ตวิทยาลัย ถึง ม.4 สอบชิงทุนได้ไปเรียนต่อที่ Northern Potter High School ที่รัฐเพนซิลเวเนีย จบกลับมาเข้าเป็นนักศึกษามหาวิทยาลัยโยนก จังหวัดลำปาง (ปัจจุบันคือ มหาวิทยาลัยเนชั่น) แล้วจึงเข้ากรุงเทพมหานคร กระทั่งจบปริญญาตรีที่มหาวิทยาลัยอัสสัมชัญ หรือเอแบค วิชาเอกการจัดการธุรกิจระหว่างประเทศ และต่อปริญญาโท MBA ศศินทร์จุฬาลงการณ์มหาวิทยาลัย
ประวัติ
เส้นทางเข้าวงการทอดจากเวทีประกวดหนุ่มสาวแพรวปี 2000 ที่เข้ารอบ 10 คนสุดท้าย ต่อมาเป็นพรีเซ็นเตอร์ช่องกีฬา Super Sport และรับงานพิธีกรรายการ Asian Splash ช่อง 3 คอนเสิร์ตทีวี 5 ดูละครแล้วย้อนดูตัว ช่อง 5 เกมนานาชาติ ช่อง 5 Variety On 5 ช่อง 5 พิธีกรรายการ VIP ทางช่อง 9 Money Action, Music When You Know, ITV Campus และ M&M Movie& Music ช่อง ITV
ส่วนงานดีเจ เริ่มปี 2541 ที่ Radio Noproblem แล้วยังมีงานพากย์เรื่อง Gen Y Corp (ใช้เวลาประมาณ 12 ชั่วโมง) เรื่อง Cats & Dogs (พากย์เสียงลู พระเอกของเรื่อง) และอ่านสปอตโฆษณา เช่น พัดลมฮาตาริ และโซนี่ไฮ-ไฟ รถยนต์ Nisson บัตร Master Card GSM 1800 McDonals ; ซีเกมส์ ,Monster INC. ฯลฯ ปัจจุบันทำธุรกิจส่วนตัว
ด้านชีวิตส่วนตัว พอล ภัทรพล ศิลปาจารย์ สมรสกับ ไปยดา มหิทธนันท์ หรือ ฟอว์น เมื่อวันที่ 11 พฤศจิกายน 2561
สตีฟ บูเซมี
สตีฟ บูเซมี (Steve Buscemi) มีชื่อจริงว่า สตีเฟน วินเซนต์ บูเซมี (Steven Vincent Buscemi) เป็นนักแสดงและผู้กำกับภาพยนตร์ชาวอเมริกัน ได้รับฉายาว่า "ราชาหนังอิสระ" (Indie King)
พร้อมกับได้แสดงในภาพยนตร์แนวอิสระที่มีชื่ออีกหลายเรื่อง เช่น Fargo, The Big Lebowski ของอีธาน โคเอน และโจเอล โคเอน Reservoir Dogs ของเควนติน ทาแรนติโน เป็นต้น
โดยบทบาทของบูเซมี ที่ได้รับมักจะเป็นตัวประกอบ แต่ว่าเป็นตัวประกอบที่มีสีสันและความสำคัญของเรื่องเป็นอย่างมาก จนหลายครั้งอาจดูเด่นกว่าตัวละครเอกหรือตัวที่สำคัญกว่าในเรื่อง
จากนั้น บูเซมี ก็ได้รับบทบาทในภาพยนตร์ฮอลลีวูดกระแสหลักอีกหลายเรื่อง เช่น Con Air ในปี ค.ศ. 1997 Armageddon และ The Wedding Singer ในปี ค.ศ. 1998 เป็นต้น โดยบทที่ได้รับก็เป็นตัวประกอบที่มีสีสันในเรื่องอีกเช่นเคย
นัมเบอร์วันส์ (อัลบั้มเดสทินีส์ไชลด์)
นัมเบอร์วันส์ (#1’s) คืออัลบั้มเพลงฮิตจากเดสทินีส์ไชลด์ วงดนตรีหญิงล้วนแนวอาร์แอนด์บี ชาวอเมริกัน ซึ่งได้รวมเพลงจากอัลบั้ม เดอะไรติงส์ออนเดอะวอลล์, เซอร์ไวเวอร์, ดิสอิสรีมิกซ์, และ เดสทินีฟูล์ฟิลด์ ของพวกเธอ
อัลบั้มนี้ได้วางจำหน่ายวันที่ 21 ตุลาคม พ.ศ. 2548 ในสหรัฐอเมริกา และอยู่ในอันดับที่ 1 ของชาร์ต บิลบอร์ด 200 และที่ 6 ในชาร์ตอัลบั้มแห่งสหราชอาณาจักร นอกจากนั้นอัลบั้มนี้เป็นอัลบั้มเพลงฮิตจากวงดนตรีหญิงล้วนที่มียอดขายสูงที่สุด
รายชื่อเพลง
โปรดิวเซอร์เสียงร้อง: บียอนเซ่ โนวส์, LaShawn Daniels, Kevin "She'kspere" Briggs
ฉบับแผ่นคู่
ฉบับนี้เป็นฉบับที่บรรจุแผ่นจำนวน 2 แผ่น โดยมีซีดีอัลบั้มด้านหนึ่ง (รายชื่อเพลงอยู่ข้างบน) และดีวีดีที่มีมิวสิกวิดีโออื่นๆ :
วอลมาร์ตเอกซ์คลูซีฟดีวีดี
อัลบั้มนี้ได้วางจำหน่ายในรูปแบบของ 2 แพ็กพิเศษ (Exclusive 2-Pack) ที่วอลมาร์ต ซึ่งมีซีดีและดีวีดีพิเศษที่ใช้ชื่อว่า "แฟนแพ็ก 2"  ("Fan Pack II")
ดีวีดีพิเศษ :
อัลบั้มในรูปแบบ 2 แพ็กพิเศษ มีวางจำหน่ายที่วอลมาร์ตในเวลาที่จำกัดเท่านั้น
เมโทรสเตชัน
เมโทรสเตชัน (Metro Station) เป็นวงป็อปร็อกอเมริกัน ก่อตั้งวงในปี 2006 ในลอสแอนเจลิส รัฐแคลิฟอร์เนีย ในช่วงปลายปี 2006 ทางวงเซ็นสัญญากับค่าย Columbia/Red Ink พวกเขาเป็นที่รู้จักจากผลงานเพลงท็อปเท็น "Shake It" ซึ่งมาจากอัลบั้มชุดแรกในชื่อวงเอง โดยมีสมาชิก เทรซ ไซลัส (พี่ชายของนักแสดงในฮันนาห์มอนทานา ของไมลีย์ ไซลัส) และเมสัน มัสโซ (พี่ชายของนักแสดงในฮันนาห์มอนทานา ของมิตเชล มัสโซ)
อาสนวิหารอาเคิน
ประวัติ
วัดนี้เริ่มสร้างเมื่อปี ค.ศ. 792 พร้อมกับตัววัง โดยพระเจ้าชาร์เลอมาญ พอแล้วเสร็จ สมเด็จพระสันตะปาปาลีโอที่ 3 ทำพิธีสถาปนาวัดนี้อย่างเป็นทางการเมื่อปี ค.ศ. 805 (พ.ศ. 1348) ขนาดตัววัดที่แท้จริงแต่เดิมนั้นค่อนข้างเล็กเมื่อเทียบขนาดส่วนที่ต่อเติมที่มาทำภายหลัง ระหว่างสมัยกอธิคทางวัดก็ขยายด้านบริเวณร้องเพลงสวด เพื่อให้มีเนื้อที่พอที่จะรับนักแสวงบุญที่มาแสวงบุญที่เมืองนี้ ส่วนที่ขยายทำพิธีสถาปนาเมื่อครบรอบ 600 ปีหลังจากที่พระเจ้าชาร์เลอมาญสวรรคต
สิ่งมีค่าที่น่าสนใจของวัดนี้คือ กางเขนโลแธร์ (Cross of Lothair) รูปปั้นครึ่งตัวของพระเจ้าชาร์เลอมาญ และ บัลลังก์พระเจ้าชาร์เลอมาญ โลงหินเพอซิโฟนี (Persephone sarcophagus) ซึ่งถือว่าเป็นสมบัติทางศาสนาอันมีค่าที่สุดชิ้นหนึ่งของศาสนาคริสต์ทางทวีปยุโรปตอนเหนือ
เมื่อพระเจ้าชาร์เลอมาญสวรรคต เมื่อปี ค.ศ. 814 (พ.ศ. 1357) ร่างของพระองค์ก็ถูกฝังไว้ในว้อลท์ (vault) ที่ อาสนวิหารอาเคิน พอถึงปี 1000 พระเจ้าอ็อตโตที่สาม (Otto III) ก็เปิดที่ฝังพระศพพระเจ้าชาร์เลอมาญ ข้าราชสำนักอ็อตโตแห่งโลเมลโล (Otto of Lomello) ผู้ติดตามพระเจ้าอ็อตโตเข้าไป บันทึกไว้ว่าเมื่อเปิดที่ฝังเข้าไปแทนที่จะเห็นพระเจ้าชาร์เลอมาญนอนอยู่ กลับเห็นพระองค์ใส่มงกุฎถือคทานั่งอยู่ภายใต้ซุ้มหิน (canopy) เล็บยาวทะลุถุงมือ ร่างกายไม่เน่าเปื่อยนอกจากตรงปลายพระนาสิก พระเจ้าอ็อตโตจึงทรงเสริมให้ด้วยทอง แล้วก็ปิดหลุมหลังจากที่ถอนพระทนต์มาหนึ่งซี่
เมื่อปี ค.ศ. 1165 (พ.ศ. 1708) พระเจ้าฟรีดริชที่ 1หรือ ฟรีดริช บาร์บารอสซา เปิดที่ที่ฝังพระเจ้าชาร์เลอมาญอีกครั้ง แทนที่จะพบพระเจ้าชาร์เลอมาญนั่งตามบันทึกของอ็อตโตแห่งโลเมลโล กลับพบว่าร่างของพระองค์อยู่ในโลงหิน ครั้งนี้พระเจ้าเฟรตเดอริคจึงให้เอาร่างของพระเจ้าชาร์เลอมาญใส่โลงหินที่ทำจากหินอ่อนจากเปอร์เซีย ซื่งเชื่อกันว่าเป็นโลงที่ใช้ฝังออกัสตุส ซีซาร์ พอถึงปี ค.ศ. 1215 (พ.ศ. 1758)  พระเจ้าฟรีดริชที่ 2 ก็ย้ายพระศพใส่หีบใหม่ที่ทำจากเงินและทอง
วิหารพระแม่มารี
วิหารพระแม่มารี (Shrine of St Mary) ตั้งอยู่ภายในตัววัดทางด้านบริเวณพิธี (chancel) สร้างระหว่างปี ค.ศ. 1220 - 1239 (พ.ศ. 1763 - 1782) ภายในตกแต่งด้วยรูปปั้นของ พระเยซู พระแม่มารี พระเจ้าชาร์เลอมาญ พระสันตะปาปาลีโอที่ 3 และสาวกสิบสององค์  ภายในวิหารมีวัตถุมงคลที่เชื่อกันว่าเคยเป็นของคนสำคัญทางคริสต์ศาสนา สองสามอย่างคือ เสื้อคลุมของพระแม่มารี ผ้าของพระเยซู และ เสื้อที่นักบุญจอห์นแบ็พทิสต์ (John the Baptist) ใส่วันที่ท่านถูกตัดหัว ตั้งแต่ปีค.ศ. 1349 เป็นต้นมาทางวัดก็จะเอาสิ่งสำคัญเหล่านี้ออกมามาตั้งแสดงนอกวิหารเพื่อให้นักแสวงบุญชื่นชมทุก 7 ปี ครั้งสุดท้ายที่เอาออกมาตั้งแสดงก็เมื่อเดือนกรกฎาคม ค.ศ. 2007 (พ.ศ. 2550)
ยอก โซธอท
ยอก โซธอท (Yog-Sothoth) เป็นหนึ่งในเอาเตอร์ก็อดในงานประพันธ์ชุดตำนานคธูลูของเอช. พี. เลิฟคราฟท์ โดยชื่อของยอก โซธอทถูกกล่าวถึงครั้งแรกในนิยายเรื่อง The Case of Charles Dexter Ward (ประพันธ์ในปีพ.ศ. 2470 ได้รับการตีพิมพ์ในปีพ.ศ. 2484)
ลักษณะ
ยอก โซธอทสามารถรับรู้ได้ถึงสรรพสิ่งในอดีต ปัจจุบัน และ อนาคต ผู้ที่ทำให้ยอก โซธอทพึงพอใจจะได้รับความรู้มากมาย แต่การรับความรู้จากยอก โซธอทมากเกินไปจะนำมาซึ่งความหายนะของคนคนนั้น นักประพันธ์บางคนยังระบุไว้ว่าผู้ที่จะเรียนรู้จากยอก โซธอทต้องแลกด้วยการสังเวยชีวิตหรือการยอมเป็นข้ารับใช้ของยอก โซธอทไปตลอดกาล
<cite xml:lang="la">ใน Rerum Supernatura จากเกมเล่นตามบทบาท Call of Cthulhuได้ลงความเห็นไว้ว่าชื่อของยอก โซธอทอาจจะมีที่มาจากภาษาอาหรับ "อัชูซ่าซา ญาญิอฺ" (يجيء الشذاذ) หมายถึง "ผู้พิกลที่เคิบคลาน"
เมื่อปรากฏกาย ยอก โซธอทจะมีรูปลักษณ์เป็นฟองสบู่หลากสีหลากขนาด ยอก โซธอทเป็นเอาเตอร์ก็อดเพียงตนเดียวที่มีอำนาจเทียบได้กับอซาธอทและมีสติปัญญามากกว่า ยิบ ทสตลล์ ผู้เฝ้ามองสรรพสิ่ง ยอก โซธอทยังเป็นคู่ของชุบ นิกกูรัธ ซึ่งทั้งคู่ได้ให้กำเนิด นุกและเยบ ความเหลวไหลแฝด ซึ่งนุกนั้นเป็นผู้ให้กำเนิดคธูลูและฮัสเทอร์ นอกจากนั้น ในเรื่อง The Dunwich Horror (พ.ศ. 2472) ยอก โซธอทได้ให้กำเนิดทายาทฝาแฝดกับสาวกมนุษย์ในตระกูลเวทลีย์ โดยแฝดคนแรก วิลเบอร์ เวทลีย์ นั้นเป็นมนุษย์ที่มีร่างกายพิสดาร ส่วนแฝดอีกคนเป็นสัตว์ประหลาดล่องหน
สตาร์มาร์ค
สตาร์มาร์ค (Starmark) เป็นบริษัทที่ดำเนินธุรกิจออกแบบตกแต่งเฟอร์นิเจอร์ภายใน ก่อตั้งในปี พ.ศ. 2520 ชื่อ "เพชรเกษมเครื่องเรือน" โดยนายสมชาย ศรีสกุลภิญโญ ต่อมาในปีพ.ศ. 2534 นายสมชาย ศรีสกุลภิญโญ ได้ร่วมทุนกับนายปรีชา ศรีสกุลภิญโญ ในการเปิดโรงงานขนาดใหญ่ ชื่อ "บริษัท สตาร์มาร์ค แมนูแฟคเชอร์ริ่ง จำกัด"
ผลงาน
ในปี พ.ศ. 2539 - นำชุดครัวเข้าร่วมจัดแสดงในงาน Cologne International Furniture Fair ณ สหพันธ์สาธารณรัฐเยอรมนี ซึ่งเป็นเฟอร์นิเจอร์ครัวแบรนด์เดียวจากประเทศไทยที่เข้าร่วมแสดงสินค้า
- นำชุดครัวสตาร์มาร์คเข้าจัดจำหน่ายในโมเดิร์นเทรด โฮมโปร สาขารังสิต เป็นสาขาแรก
ในปี พ.ศ. 2553 ชุดครัวรุ่น "Ellipse" ได้รับรางวัลการออกแบบผลิตภัณฑ์ยอดเยี่ยมจากประเทศญี่ปุ่น DEmark Design Award Gmark Design Award
ในปี พ.ศ.2556 ชุดครัวไทยสำเร็จรูป "ครัวหลังบ้าน" ได้รับรางวัลชมเชย ผลิตภัณฑ์นวัตกรรมงานสถาปนิก'56
กลุ่มดาวปลากระโทงแทง
กลุ่มดาวปลากระโทงแทง เป็นกลุ่มดาวในซีกฟ้าใต้ ปรากฏในแผนที่ดาว อูราโนเมเทรีย (Uranometria) ของโยฮัน ไบเออร์ เมื่อปี ค.ศ. 1603 แต่อาจเป็นที่รู้จักกันมาก่อนหน้านั้น วัตถุท้องฟ้าเด่นในกลุ่มดาวนี้ คือ เมฆมาเจลลันใหญ่ ที่กินพื้นที่เลยไปถึงกลุ่มดาวภูเขา
ซูอิไซด์ซีซัน
ซูอิไซด์ซีซัน (Suicide Season) เป็นสตูดิโออัลบั้มลำดับที่สองของวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 29 กันยายน พ.ษ. 2551 ในสหราชอาณาจักร และยุโรป สังกัดค่ายเพลงวิซิเบิลนอยส์ และได้เซ็นสัญญากับค่ายเพลงเอพิทาพเรเคิดส์เมื่อวันที่ 11 กันยายน พ.ศ. 2551 โดยออกอัลบั้มกับสังกัดนี้ใหม่เมื่อวันที่ 18 พฤศจิกายน พ.ศ. 2551 ในสหรัฐอเมริกา
รายชื่อเพลง
เนื้อเพลงทั้งหมดประพันธ์โดบ โอลิเวอร์ ไซกส์ และดนตรีทั้งหมดโดยบริงมีเดอะฮอไรซัน
ก็อดซิลลา ปะทะ สายพันธุ์ก็อดซิลลาต่างดาว
ก็อดซิลลา ปะทะ สายพันธุ์ก็อดซิลลาต่างดาว (ゴジラvsスペースゴジラ ,Godzilla vs. SpaceGodzilla) เป็นภาพยนตร์แนววิทยาศาสตร์ไคจู ผู้อำนวยการสร้างโดย Kensho Yamashita เป็นภาพยตร์เรื่องที่ 21 ของก็อตซิลลาซีรีส์ ซึ่งเป็นภาคต่อจากก๊อตซิลล่า ปะทะ หุ่นยักษ์ทลายโลก 2 โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1994 (พ.ศ. 2537) ผลิตโดยบริษัท โตโฮ
รางวัล
ในปี ค.ศ. 1995 ภาพยนตร์เรื่องนี้ชนะรางวัล Silver Award ในภาพยนตร์ที่ทำรายได้สูงสุด
กลุ่มดาวกางเขนใต้
กลุ่มดาวกางเขนใต้  เป็นกลุ่มดาวในซีกฟ้าใต้ ในซีกโลกใต้ กลุ่มดาวกางเขนใต้ เป็นกลุ่มดาวที่มองเห็นได้ตลอดทั้งปี กลุ่มดาวนี้เป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล เป็นกลุ่มดาวที่เป็นที่รู้จักกันดีกลุ่มหนึ่งในท้องฟ้า ล้อมรอบด้วยกลุ่มดาวคนครึ่งม้า และกลุ่มดาวแมลงวัน
ลักษณะสำคัญ
กลุ่มดาวกางเขนไต้ เป็นกลุ่มดาวสำคัญ ช่วยชี้หาทิศใต้ ตรงตำแหน่ง ขั้วฟ้าใต้ ได้ (ทิศใต้ หาลำบากกว่าทิศเหนือ เพราะไม่มีดาวใดประจำอยู่ตำแหน่งขั้วใต้ของ ทรงกลมท้องฟ้า เลย ) โดยไล่จากปลายกางเขน (Acrux) ลงไปประมาณ 4-5 ช่วง
ประวัติศาสตร์
เป็นกลุ่มดาวที่อยู่บน ธงประจำชาติ ของประเทศ นิวซีแลนด์ เพราะประเทศนี้อยู่ไปทางซีกโลกใต้มาก จนไม่อาจเห็นดาวเหนือ และทางทิศใต้ก็ไม่มีดาวใต้ ดังนี้ดาวกลุ่มนี้จึงเป็นกลุ่มดาวสำคัญหนึ่งเดียวที่ช่วยนำทางให้นักเดินเรือในสมัยนั้น แต่ในทางกลับกัน ผู้ที่อาศัยอยู่ทางซีกโลกเหนือมาก ๆ จะพบได้ลำบาก เพราะตำแหน่งดาวบน ทรงกลมท้องฟ้า จะอยู่ใต้พื้นโลกเกือบตลอดเวลา
โตเกียวบาบิโลน
โตเกียวบาบิโลน (TOKYO BABYLON) เป็นการ์ตูนญี่ปุ่น
เนื้อเรื่อง
เรื่องราวเกี่ยวกับ สึเมรากิ ซูบารุ หนุ่มน้อยผู้มีจิตใจอ่อนโยน แท้จริงแล้ว เขาเป็นผู้นำของตระกูลสึเมรากิ ตระกูลผู้ใช้เวทย์ที่มีประวัติความเป็นมาอันยาวนาน เขารับงานต่างๆเพื่อหวังช่วยเหลือผู้คนเรื่อยมา ซูบารุและพี่สาว (เป็นพี่น้องฝาแฝด) โดยซูบารุจะสวมถุงมือตลอดเวลา เนื่องจากตอนเด็ก ในฤดูหนาว ท่ามกลางหิมะ ซุบารุได้ไปเดินเล่นไปยังต้นซากุระ และเห็นคนของตระกูลซากุระ ฆ่าคนแล้วฝังไว้ใต้ต้นซากุระ ซึ่งโดยปกติ หากใครได้เห็นจะต้องถูกฆ่า แต่คนตระกูลซากุระได้ไว้ชีวิตซูบารุไว้ โดยทำเครื่องหมายดาวกลับหัวสัญลักษณ์ของซากุระสึกะโมโนริไว้หลังมือทั้ง 2 ข้างของซูบารุ โดยคนตระกูลซากุระจะมาฆ่าซูบารุหากการเจอกันอีกครั้ง คนตระกูลซากุระยังไม่สามารถทำให้ตัวเองรักซุบารุได้สำเร็จ
เวลาผ่านไป เมื่อ 2 พี่น้องโตขึ้น และได้รู้จักกับชายหนุ่ม "ซากุระซึกะ เซย์ชิโร่" เป็นสัตวแพทย์ จากนั้น เขาก็เข้ามามีส่วนร่วมในชีวิตของสองพี่น้อง เซย์ชิโร่ ได้แสดงความรักต่อซูบารุออกมาหลายครั้ง ทำให้การป้องกันตัวทางจิตใจของซูบารุอ่อนลง แม้จะรู้ว่าเซย์ชิโร่เป็นคนของ"ซากุระสึกะโมโนริ" ตระกูลนักฆ่าที่อำมหิตและโหดเหี้ยม เซย์ชิโร่เสียสละดวงตาข้างหนึ่งไปเพื่อป้องกันซูบารุจากหญิงผู้คลุ้มคลั่ง และได้มาซึ่งหัวใจของซูบารุ หากแต่ความลับที่เก็บงำไว้ ทำให้เรื่องราวของทั้งคู่เดินทางไปในทิศทางที่ไม่มีผู้ใดคาดคิด
นกกระสาคอดำ
นกกระสาคอดำ (Black-necked stork; ) เป็นนกกระสาที่ตัวสูง คอยาว ตัวผู้ตาสีน้ำตาลแดง ปากยาวสีดำ คอและหัวสีดำเหลือบม่วง ลำตัวขาว มีสีดำที่ไหล่ตอนล่างของปีก ขณะบินจึงเห็นเป็นแถบสีดำกลางปีก หางดำ ขาสีแดง ตัวเมียหัวดำแต่ตาสีเหลือง พบตามแหล่งน้ำจืดต่าง ๆ หาดทรายและหาดโคลนริมทะเล ปัจจุบันในประเทศไทยพบน้อยมากจนอาจจะสูญพันธุ์แล้ว
ฟิลออฟเดอะฟิวเจอร์
ฟิลออฟเดอะฟิวเจอร์ (Phil of the Future) เป็นซิตคอมบันเทิงคดีแนววิทยาศาสตร์ ออกอากาศครั้งแรกทางช่อง ดิสนีย์ แชนเนล ตั้งแต่วันที่ 18 มิถุนายน ค.ศ. 2004 ถึง 19 สิงหาคม ค.ศ. 2006 ซีรีส์สร้างโดยทิม เมล และดักลาส ทูเบอร์ และสร้างโดย 2121 โพรดักชันส์ อันเป็นส่วนหนึ่งของบรูกเวลล์แม็กนามาราเอนเตอร์เทนเมนต์
รอยยิ้ม
"รอยยิ้ม" เป็นซิงเกิลแรกของวงดนตรีสครับบ จากสตูดิโออัลบั้มที่ 6 คลีน ประพันธ์เนื้อร้อง-ทำนองโดย ธวัชพนธ์ วงศ์บุญศิริ, ต่อพงศ์ จันทบุบผา และเรียบเรียงโดย ต่อพงศ์ จันทบุบผา, ประทีป สิริอิสสระนันท์ ออกจำหน่ายในวันที่ 6 มกราคม พ.ศ. 2557
การตอบรับ
เพลง "รอยยิ้ม" ได้อันดับ 3 จากการจัดอันดับของ ซี้ดเอฟเอ็ม ในชาร์ตซี้ดเอฟเอ็ม ชาร์ตท็อป 20 หมวดเพลงไทยสากล ประจำวันที่ 16 กุมภาพันธ์ พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
พญากระรอกบินสีดำ (สกุล)
พญากระรอกบินสีดำ (Large black flying squirrel ) เป็นสกุลของกระรอกบินขนาดใหญ่สกุลหนึ่ง ใช้ชื่อสกุลว่า Aeromys (/แอ-โร-มิส/) อาจเรียกได้เป็นพญากระรอกบินได้เนื่องจากมีขนาดใหญ่ พบกระจายพันธุ์ในป่าดิบชื้นตั้งแต่ภาคใต้ของประเทศไทยลงไปตลอดแหลมมลายูและอินโดนีเซีย
พบกระจายพันธุ์ 2 ชนิด
ธฤษฏัทยุมนะ
ธฤษฏัทยุมนะ (धृष्टद्युम्न, dhṛṣṭadyumna) คือตัวละครหนึ่งในมหากาพย์มหาภารตะ เป็นบุตรของท้าวทรุปัท ที่เกิดจากการประกอบพิธียัญญะบูชาตามพิธีพราหมณ์ หลังจากที่ท้าวทรุปัทพ่ายแพ้ต่ออรชุน และถูกจับตัวไปเป็นเชลย มอบให้กับ โทรณาจารย์ แต่ภายหลัง โทรณาจารย์ปล่อยตัวโดยขอดินแดนแคว้นปัญจาละ ครึ่งหนึ่ง ท้าวทรุปัทรู้สึกเจ็บแค้นและเสียใจที่ไม่มีบุตรชายสืบเชื้อสาย ในการประกอบพิธีในครั้งนั้น ทำให้ท้าวทรุปัท ได้บุตร สองคน คือธฤษฏัทยุมนะ และ พระนางเทราปตี (ภายหลังได้กลายเป็นมเหสีของพี่น้องปาณฑพ ทั้ง 5 คน) ในสงครามมหายุทธ ณ ทุ่งกุรุเกษตรธฤษฏัทยุมนะได้รับหน้าที่เป็นประธานเสนาบดี(แม่ทัพ)ฝ่ายปาณฑพ นำกำลังพลทั้งสิ้น 7 อักเษาหิณี (เป็นหน่วยนับจำนวนของอินเดียโบราณ)
ภายหลังธฤษฏัทยุมนะได้ขอเข้ามาเป็นศิษย์ในสำนักของโทรณาจารย์ เพื่อศึกษาศิลปวิทยาและยุทธวิทยาการรบ แต่ในสงครามทุ่งกุรุเกษตร ธฤษฏัทยุมนะกลับเป็นคนที่สังหารโทรณาจารย์ในการรบวันที่ 15 จากการรบทั้งสิ้น 18 วันโดยการใช้ดาบตัดศีรษะ การที่ศิษย์ต้องมาสังหารอาจารย์นั้นก็เพราะเป็นการล้างแค้นแทนท้าวทรุปัทผู้เป็นบิดาซึ่งถูกสังหารโดยโทรณาจารย์ ที่เป็นอาจารย์ของตนเอง นั่นนับเป็นอีกสิ่งเลวร้ายอีกหนึ่งอย่างในหลายๆ สิ่งในสงครามครั้งนั้น และในวันสุดท้ายของศึก ธฤษฏัทยุมนะ ก็ถูกสังหารโดยอัศวัตถามา บุตรชายของโทรณาจารย์โดยการใช้สายคันธนูรัดคอจนสิ้นใจตายเพื่อล้างแค้นให้บิดาไม่เพียงเท่านั้นอัศวัตถามายังระบายความแค้นเข้าใส่ด้วยการกระหน่ำเตะร่างของธฤษฏัทยุมนะแม้ว่าจะสิ้นใจตายไปแล้วอีกด้วย
เทือกเขาแอลป์
เทือกเขาแอลป์ (Alpen; Alpes; Alpi; สโลวีเนีย: Alpe; Alps) เป็นเทือกเขาที่ใหญ่สุดของทวีปยุโรปโดยครอบคลุมตั้งแต่ออสเตรีย, อิตาลี และสโลวีเนียทางด้านตะวันออก ไปจนถึงสวิตเซอร์แลนด์, ลีชเทินชไตน์, เยอรมนี และฝรั่งเศสทางด้านตะวันตก
เทือกเขาแอลป์เป็นเทือกเขาอายุน้อย เกิดขึ้นเมื่อแผ่นทวีปแอฟริกามุดใต้แผ่นทวีปยูเรเซีย (อนุทวีปสเปนและอิตาลีชนกับแผ่นดินใหญ่) ภูเขาที่สูงที่สุดในเทือกเขาแอลป์คือ มงบล็อง ที่ความสูง 4,807 เมตร บริเวณชายแดนฝรั่งเศสกับอิตาลี
นิรุกติศาสตร์
คำว่า "แอลป์" (Alps) ซึ่งเป็นคำในภาษาอังกฤษ นำมาจากคำว่าแอลป์ในภาษาฝรั่งเศสและภาษาละตินจากคำว่า "Albus" ที่แปลว่า "สีขาว" อันหมายถึง "เทือกเขาสีขาวที่ปกคลุมไปด้วยหิมะ"
Elwendia
Elwendia เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ตุรกีถึงเอเชียกลางและตะวันตก หิมาลัย
สปีชีส์ในสกุล ได้แก่:
วัดสร่างโศก (จังหวัดสมุทรปราการ)
วัดสร่างโศก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ทั้งหมด 11 ไร่ 3 งาน 60 ตารางวา
วัดสร่างโศกสร้างขึ้นประมาณปี พ.ศ. 2300 ไม่ปรากฏหลักฐานว่าใครเป็นผู้สร้าง และได้รับการบูรณปฏิสังขรณ์ให้สมบูรณ์ เมื่อ พ.ศ. 2360 ตามหลักฐานของกรมที่ดิน ระวางที่ 41 ระบุชื่อวัดนี้ว่า วัดปากอ่าว แต่ชาวบ้านนิยมเรียกว่า วัดมอญ เพราะอยู่ใกล้คลองมอญและบริเวณนี้มีชาวมอญอาศัยอยู่มาก บ้างว่าวัดนี้มีชื่อ วัดอัฎฐวราราม เพราะมีกุฏิ 8 หลัง บ้างก็เรียกว่า วัดอัศวราราม เพราะวัดนี้เป็นที่ตั้งกองทัพม้าของพระเจ้าตากสินมหาราช ต่อมาภายหลังได้รับการเปลี่ยนแปลงนามวัดใหม่ โดยสมเด็จพระมหาสมณเจ้า กรมพระยาปวเรศวริยาลงกรณ์ เป็น วัดเตลงรมณ์ หรือ วัดทะเลงลม ในปี พ.ศ. 2482 เปลี่ยนนามใหม่เป็น วัดโพธิ์ทอง จนในที่สุดทางราชการได้เปลี่ยนนามวัดเสียใหม่เป็น "วัดสร่างโศก" เพื่อให้สอดคล้องกับพระนามของพระองค์หญิงโศกสว่าง พระราชธิดาในพระบาทสมเด็จพระปิ่นเกล้าเจ้าอยู่หัว
ทางด้านการศึกษา วัดได้สร้างโรงเรียนพระปริยัติธรรมสำหรับพระภิกษุและสามเณร และให้ทางราชการสร้างโรงเรียนระดับประถมศึกษาในที่ดินวัด ในสมัยที่พระครูวิมลญาณ เป็นเจ้าอาวาส พ.ศ. 2537 ได้ทำการย้ายวัดจากฝั่งติดคลอง ข้ามมาอยู่อีกฝั่งถนนหนึ่ง เนื่องจากเกิดน้ำท่วมตลอด จนถึงทุกวันนี้ และในปี พ.ศ. 2545 ได้มีการสร้างอนุสาวรีย์สมเด็จพระเจ้าตากสินมหาราชขึ้น
ปลาไหลมอเรย์ตาขาว
ปลาไหลมอเรย์ตาขาว หรือ ปลาหลดหินตาขาว (White-eyed moray, Slender moray, Greyface moray; ) ปลาทะเลชนิดหนึ่ง ในวงศ์ปลาไหลมอเรย์ (Muraenidae)
มีรูปร่างเรียวยาวคล้ายปลาไหลมอเรย์ยักษ์ (G. javanicus) แต่มีลำตัวเรียวกว่า ฟันเขี้ยวเล็กกว่า ผิวหนังเรียบ ลำตัวสีเหลืองอ่อนถึงเหลืองสด มีจุดด่างสีคล้ำหรือน้ำตาลเข้มกระจายทั่วลำตัว ใต้ท้องและใต้คอมีสีจาง มีม่านตาสีขาวชัดเจน ตาสีดำ
มีความยาวโดยเฉลี่ยประมาณ 80 เซนติเมตร พบอาศัยอยู่ในซอกหินตามแนวปะการังเป็นคู่ ซึ่งอาจจะอยู่รวมกับปลาไหลมอเรย์ชนิดอื่นได้ ในมหาสมุทรแปซิฟิก แถบอินโด-แปซิฟิก และมหาสมุทรอินเดีย จัดเป็นปลาที่พบได้บ่อย
เบ๊เต้าเจียง
เบ๊เต้าเจียง เป็นตัวละครในวรรณกรรมเรื่อง "มังกรหยก"
ประวัติตามทั้องเรื่อง
เบ๊เต้าเจียงเป็นนักพรตชวนจินก่าผู้ท่องเที่ยวไปยังแดนมองโกล ครั้งเมื่อได้พบกับก๊วยเจ๋งเมื่อวัย 15 ปี จึงได้แอบสอนวิชาเดินกำลังภายในให้กับก๊วยเจ๋ง โดยที่มิให้ก๊วยเจ๋งบอกความนี้แก่อาจารย์ทั้งหก (ครั้งนั้นเตียวอาแซได้สิ้นไปก่อนแล้วด้วยน้ำมือ ศพทองแดง การสอนวิชากำลังภายใน โดยสอนให้ก๊วยเจ๋งรู้จักการเดินลมปราณ กำหนดลมหายใจ ช่วยให้วิทยายุทธของก๊วยเจ๋งรุดหน้า ต่อมาอาจารย์ทั้งหกได้ออกสะกดรอยตามก๊วยเจ๋งไปยังยอดเขา กลับได้พบกับลานพิธีที่ใช้ฝึกวิชาเก้าอิมแปะกุ๊กเหยี่ยว ซึ่งเป็นวิชาของ ศพเหล็ก(บ๊วยทิวฮอง) จึงเข้าใจผิดไปว่าก๊วยเจ๋งไปรับศพเหล็กเป็นอาจารย์ จึงได้คาดคั้นความจริง และอาจารย์ใหญ่กัวเต็งอักก็หมายสังหารก๊วยเจ๋งในตอนนั้น แต่เนื่องด้วยก๊วยเจ๋ง เกรงว่าอาจารย์ทั้งหก จะเข้าใจผิดไปใหญ่จึงได้อธิบายความจริง และพาไปพบกับเบ๊เต้าเจียง
บนยอดเขาเมื่อทั้งหกประหลาดแห่งกังหนำได้พบกับเบ๊เต้าเจียวแล้ว ก็ได้พบพิธีการฝึกวิชาเก้าอิมโดยบังเอิญ และได้ร่วมกันหลอกบ๊วยทิวฮองว่า ทั้งเจ็ดคนที่มาชุมนุมกันคือ เจ็ดนักพรตแห่งช้วนจินก่า โดยที่ตัวนางบ๊วยทิวฮอง (ศพเหล็ก) พิการตาบอดมองไม่เห็น จึงได้หลงเชื่อโดยสนิทใจ
วัดพระนอน (จังหวัดนนทบุรี)
วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองบางทอง ตำบลบางแม่นาง อำเภอบางใหญ่ จังหวัดนนทบุรี ที่ดินที่ตั้งวัดมีเนื้อที่ 4 ไร่ 2 งาน 18 ตารางวา ปัจจุบันเจ้าอาวาสคือ พระครูรัตนาสุตาภิรักษ์ (รตสีโล สมชาย แสงรัตน์)
วัดพระนอนสร้างขึ้นเมื่อ พ.ศ. 2388 ปูชนียวัตถุมีพระประธานประจำอุโบสถ นามว่า หลวงพ่อพระนอน และพระพุทธรูปนั่ง และมีเจดีย์อยู่ด้านซ้ายของอุโบสถ ชาวบ้านขนานนามวัดนี้ว่า "วัดพระนอน" โดยถือเอาเหตุที่วัดนี้มีพระนอนศักดิ์สิทธิ์มาแต่เดิม ในปีที่อำเภอบางใหญ่ประสบอุทกภัย สถานที่โดยรอบบริเวณวัดจะได้รับความเสียหายจากน้ำท่วม แต่น้ำไม่ท่วมบริเวณอุโบสถวัด วัดได้รับพระราชทานวิสุงคามสีมาเมื่อวันที่ 8 พฤษภาคม พ.ศ. 2440 วัดแห่งนี้รวมอยู่ในรายการท่องเที่ยวล่องแม่น้ำเจ้าพระยา ทำบุญไหว้พระเก้าวัดภายในจังหวัดนนทบุรี
ดนตรีร่วมสมัยสำหรับผู้ใหญ่
ในอเมริกาเหนือ ดนตรีร่วมสมัยสำหรับผู้ใหญ่ (adult contemporary music ย่อ AC) เป็นรูปแบบหนึ่งของรายการวิทยุเพลงป็อป ที่เปิดเพลงซอฟต์ร็อกตั้งแต่คริสต์ทศวรรษ 1960 และ 1970 ไปยังถึงเพลงบัลลาดหนัก ๆ ในยุคปัจจุบัน มีความหลากหลายตั้งแต่ อีซีลีเซ็นนิง ป็อป ดนตรีโซล ริทึมแอนด์บลูส์ ไควเอตสตรอม และเพลงที่ได้กลิ่นอายร็อก ดนตรีร่วมสมัยสำหรับผู้ใหญ่มีแนวโน้มว่าจะมีความหรูหรา โอ่อ่า สละสลวย มีคุณภาพ เน้นเมโลดีและความกลมกลืน มีความไพเราะที่จะดึงดูคนฟังได้ และดีพอที่จะเป็นเพลงเบื้องหลังได้ และเช่นเดียวกับเพลงป็อปส่วนใหญ่ เพลงมีรูปแบบโครงสร้างแบบท่อนเวิร์สและคอรัส รูปแบบดนตรีแบบนี้มักเป็นเพลงรักบัลลาดกินใจ ที่โดยมากใช้เครื่องดนตรีอคูสติก เช่น กีตาร์โปร่ง เปียโน แซกโซโฟน ในบางครั้งมีวงออร์เคสตรา อย่างไรก็ดีดนตรีร่วมสมัยสำหรับผู้ใหญ่ในปัจจุบัน อาจมีเครื่องสังเคราะห์เสียง หรือดนตรีอิเล็กทรอนิกส์อื่น ๆ อย่าง ดรัมแมชชีน
สถานีวิทยุเพลงร่วมสมัยสำหรับผู้ใหญ่ มักเล่นเพลงกระแสหลัก แต่ไม่เล่นเพลงจำพวกฮิปฮอป แด๊นซ์ ฮาร์ดร็อก และรูปแบบเพลงทีนป็อปอื่น ๆ ที่ไม่ใช่เป็นกลุ่มผู้ฟัง โดยกลุ่มผุ้ฟังสถานีวิทยุมักมีช่วงอายุระหว่าง 25–44 ปี ในยุคปัจจุบันสถานีวิทยุมักเล่นเพลงใหม่ ๆ น้อยกว่าเพลงฮิตในอดีต
โอนิงุโมะ
โอนิงุโมะ เป็นตัวละครจากการ์ตูนญี่ปุ่นเรื่อง วันพีซ
พลเรือโท โอนิงุโมะ (オニグモ中将, Onigumo Chūjō) เป็นหนึ่งในห้าพลเรือโท ที่นำทัพบัสเตอร์คอลในการโจมตีที่เอนิเอสล๊อบบี้
บุคลิก
เขาเป็นคนที่เชื่อมั่นในความยุติธรรมเป็นที่สุด จากตอนที่ทหารพยายามที่จะขัดคำสั่งของโอนิงุโมะที่จะโจมตีเรือลำหนึ่งที่มีทหารบนเรือ 1000 คนเพียงเพื่อที่จะเอาชีวิตของลูฟี่ โอนิงุโมะจึงตัดสินใจที่จะยิงทหารคนดังกล่าวทิ้งทันที โอนิงุโมะเต็มใจยอมเสียสละคนจำนวนหนึ่งเพียงเพื่อจะปราบสิ่งที่ ชั่วร้าย
พลังและความสามารถ
จากยศของโอนิงุโมะ ทำให้โอนิงุโมะสามารถนำทัพเรือเข้าโจมตีตามคำสั่งจากบัสเตอร์คอลได้
ผลปิศาจ
โอนิงุมะน่าจะมีพลังจากผลปิศาจสายโซอนทำให้เขาสามารถงอกแขนสีดำสามคู่ซึ่งมีลักษณะเหมือนแมงมุมออกมาจากหลังได้ จากแขนแมงมุมรวมกับแขนของเขาเอง ทำให้เขาสามารถใช้ดาบคัทลาสแปดเล่มได้ซึ่งคล้ายกับวิชาหกดาบของมนุษย์ปลาหมึก ฮัจจัง
ศิลปะเคลต์
ศิลปะเคลต์ (Celtic art) เกี่ยวข้องกับกลุ่มชนที่เรียกว่าเคลต์ ผู้พูดกลุ่มภาษาเคลต์ในทวีปยุโรป เริ่มตั้งแต่ก่อนประวัติศาสตร์จนถึงยุคกลางและต่อมา รวมทั้งงานของชนโบราณที่เราไม่ทราบภาษาพูดแต่มีวัฒนธรรมและลักษณะคล้ายคลึงที่ทำให้สรุปได้ว่าอาจจะเกี่ยวข้องกับชาวเคลต์ และยังรวมถึงยุคฟื้นฟูศิลปะเคลต์จนถึงปัจจุบัน ซึ่งชาวเคลต์สมัยใหม่พยายามอนุรักษ์เพื่อความรักษาความเป็นเอกลักษณ์ทางวัฒนธรรม
ศิลปะเคลต์เป็นศิลปะตกแต่ง หลีกเลี่ยงการใช้เส้นตรง และไม่ค่อยใช้ความสมมาตร และมิได้พยายามเลียนแบบธรรมชาติหรือจินตนิยมของธรรมชาติซึ่งเป็นหัวใจของศิลปะคลาสสิก เท่าที่เข้าใจกันจะเป็นศิลปะที่ซับซ้อนไปด้วยสัญลักษณ์ มีลักษณะหลายแบบและมักจะผสมลักษณะของวัฒนธรรมท้องถิ่นเข้าไปด้วย ตัวอย่างที่เห็นคือการใช้ลายสอดประสาน ซ้อนบนและล่าง (over-and-under interlacing) ซึ่งนำมาใช้กันในคริสต์ศตวรรษที่ 6 หลังจากที่ลักษณะนี้เป็นที่ใช้กันอย่างแพร่หลายแล้วโดยชาวเจอร์มานิค